Δήμος Αλεξάνδρειας

Ο Δήμος Αλεξάνδρειας είναι δήμος της Περιφέρειας Κεντρικής Μακεδονίας. Η σημερινή σύνθεσή του προέκυψε από την συνένωση των προϋπαρχόντων δήμων  Αλεξάνδρειας, Πλατέος, Μελίκης και Αντιγονιδών. Η έκταση του Δήμου είναι 473.39 τ.χλμ και ο πληθυσμός του είναι 38.292 κάτοικοι με βάση την απογραφή του 2021. Έδρα του δήμου είναι η Αλεξάνδρεια από την οποία πήρε και το όνομά του.

 Διοικητική ιστορία 
Ο δήμος προέρχεται από την αρχική κοινότητα Γιδά που συγκροτήθηκε στις 09/07/1918 που υπαγόταν αρχικά στον Νομό Θεσσαλονίκης. Στις 06/02/1946 μεταφέρθηκε στον Νομό Ημαθίας. Στις 01/03/1948 η κοινότητα αναγνωρίστηκε ως δήμος. Στις 16/01/1953 ο οικισμός και η κοινότητα Γιδά μετονομάστηκαν σε Αλεξάνδρεια.  Το 1997 με το πρόγραμμα Καποδίστριας συνενώθηκαν στον Δήμο οι κοινότητες Βρυσακίου, Καμποχωρίου, Λουτρού, Νησίου και Νεοχωρίου.Διοικητικές μεταβολές / ΟΤΑ  - Δήμος Αλεξάνδρειας Με το πρόγραμμα Καλλικράτης ο δήμος επεκτάθηκε εκ νέου με την συγχώνευση και των Δήμων Πλατέος, Μελίκης και Αντιγονιδών. Οι ίδιοι δήμοι είχαν προέρθει με τη σειρά τους από προηγούμενες συγχωνεύσεις των κοινοτήτων που αναφέρονται παρακάτω.

 Δημοτικές ενότητες και οικισμοί 

Ο Δήμος Αλεξάνδρειας διαιρείται σε 4 δημοτικές ενότητες, οι οποίες αντιστοιχούν στους 4 καταργηθέντες δήμους. Κάθε δημοτική ενότητα διαιρείται σε δημοτικές κοινότητες, οι οποίες αντιστοιχούν στα δημοτικά διαμερίσματα των καταργηθέντων ΟΤΑ και τις αυτόνομες κοινότητες και δήμοι πριν την εφαρμογή του προγράμματος Καποδίστρια.

Πιο συγκεκριμένα (με αστερίσκο σημαίνονται οι έδρες των δημοτικών ενοτήτων, σε αγκύλες ο πληθυσμός σύμφωνα με την απογραφή του 2001):

 Αλεξάνδρειας 

Η δημοτική ενότητα Αλεξάνδρειας από την οποία αποτελούνταν ο δήμος πριν την συνένωση έχει (πραγματικό) πληθυσμό 19.283 κατοίκους και έκταση 140,6 τ.χλμ.. Έδρα του πρώην δήμου ήταν η Αλεξάνδρεια.

Οι κάτοικοι της περιοχής  συμμετείχαν στην επανάσταση του 1821. Σημαντικότερος αγωνιστής ήταν ο Ζήσης Γηδιώτης από την Αλεξάνδρεια και ο Αθανάσιος Πολυζόπουλος από το ΝησέλλιΤο Ρουμλούκι - Ιστορία - Λαογραφία - Συμμετοχή στο Μακεδονικό Αγώνα, Διπλ. εργασία Γρηγόριου Γιοβανόπουλου, επίβλ. καθηγητής Απόστολος Παπαϊωάννου, Πανεπιστήμιο Ιωαννίνων, Παιδαγωγικό Τμήμα Δημοτικής Εκπαίδευσης, 2007, σελ. 12.

Περιλαμβάνει τις τα παρακάτω δημοτικές κοινότητες και οικισμούς (σε αγκύλες ο μόνιμος πληθυσμός σύμφωνα με την απογραφή του 2021).

 Κοινότητα Αλεξανδρείας [ 15.906 ]  
 η Αλεξάνδρεια [ 15.042 ]
 το Νησέλλι [ 560 ]
 ο Σχοινάς [ 304 ]
 Κοινότητα Βρυσακίου -- το Βρυσάκι [ 599 ]

 Κοινότητα Καμποχωρίου -- το Καμποχώρι [ 620 ]

 Κοινότητα Λουτρού  -- ο Λουτρός [ 1.248 ]

 Κοινότητα Νεοχωρίου -- το Νεοχώρι [ 529 ]

 Κοινότητα Νησίου -- το Νησί [ 1.226 ]

Δήμαρχοι Αλεξανδρείας (πρώην Γιδά)
ΌνομαΘητεία απόΘητεία έωςΣημειώσειςΓεώργιος Κ. Παπαδημητρίου1951Δικαστικός (υπηρεσιακός) (1909-1984)Δημήτριος Βετσόπουλος19551967 Γεώργιος Δημ. Βαβούρας19671974Με αναπληρωτή τον Βασίλειο Δημ. Μπέρσο.Επιθεώρησις Τοπικής Αυτοδιοικήσεως, τχ. ΙΒ΄ (Δεκέμβριος 1967), σελ. 1124.Διορισμένοι από την δικτατορία. (Διορισμένοι από το καθεστώς της επταετίας)19741975 Διορισμένος από την κυβέρνηση εθνικής ενότηταςΧαρίλαος Παπαποστόλου 19751982Εξελέγη την πρώτη φορά από τον πρώτο γύρο το 1975 και επανεξελέγη το 1978, από τον 1ο γύρο, με ποσοστό 50,38%. Δημήτριος Μπρουσκέλης19831990Εξελέγη το 1982, από τον 1ο γύρο, με ποσοστό 67,19%. Επανεξελέγη το 1986, με ποσοστό 53,84%.Φώτιος Πουρλιοτόπουλος19911994 Εκλεγείς το 1990, με ποσοστό 57,79%.Ιωάννης Δημούλης19952002Εξελέγη το 1994, με ποσοστό 50,03%. Επανεξελέγη το 1998, με ποσοστό 52,90%. Χαράλαμπος Γκιόνογλου19992010Εκλεγείς το 2002, με ποσοστό 52,99%. Επανεξελέγη το 2006, με ποσοστό 54,18%. Φώτιος Δημητριάδης 20112014Νικητής των εκλογών του 2010, με ποσοστό 52,70%.Παναγιώτης Γκυρίνης 2014Σήμερα Εξελέγη το 2014, με ποσοστό 56,18%. Επανεξελέγη το 2019, με ποσοστό 50,26% και το 2023, από τον 1ο γύρο, με ποσοστό 79,73%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

 Πλατέος 

Η δημοτική ενότητα (πρώην δήμος) Πλατέος έχει συνολικό πληθυσμό 11.128 κατοίκους, σύμφωνα με την απογραφή του 2001. Έδρα του πρώην δήμου ήταν το Πλατύ. Ο σιδηροδρομικός σταθμός Πλατέος αποτελεί σημαντικό κόμβο του εθνικού σιδηροδρομικού δικτύου όπου συνδέονται η γραμμή Αθηνών-Θεσσαλονίκης με τη γραμμή προς τη κεντρική και δυτική Μακεδονία (άξονας Βέροιας-Νάουσας-Έδεσσας-Κοζάνης-Αμυνταίου-Φλώρινας). Στα νότια της κοινότητας βρίσκεται το Κλειδί και ο ομώνυμος οδικός κόμβος όπου συναντώνται οι δύο μεγαλύτεροι οδικοί άξονες της χώρας, Π.Α.Θ.Ε. και Εγνατία Οδός.    

Η περιοχή του Πλατέος, εξ’ ολοκλήρου πεδινή, αποτελεί τμήμα της εύφορης πεδιάδας του «κάμπου της Θεσσαλονίκης» που θεωρείται μία από τις πλέον εύφορες αγροτικές περιοχές της Ελλάδας. Η συνολική έκταση που καταλαμβάνει η ενότητα ανέρχεται σε 181.375 στρέμματα. Η παραγωγικότητα του εδάφους είναι υψηλή, λόγω και της αφθονίας του νερού που παροχετεύεται απρόσκοπτα στην περιοχή από ένα πυκνό δίκτυο ποτιστικών και αποστραγγιστικών καναλιών. 

Το έδαφος της ευρύτερης περιοχής είναι προσχωσιγενές. Σχηματίστηκε από τη βαθμιαία απομάκρυνση της θάλασσας εξαιτίας της πρόσχωσης με ιλύ των ποταμών Αλιάκμονα και Αξιού και τις ανοδικές ηπειρογενετικές κινήσεις που κατά την Αλλούβιο περίοδο ενήργησαν στη Μακεδονία. Τα λιμναία καθιζήματα των αποξηραμένων γαιών της λίμνης των Γιαννιτσών, που κάλυπτε τη περιοχή έως τις αρχές του περασμένου αιώνα, καθώς και οι ποτάμιες προσχώσεις διαμόρφωσαν την άνω διάστρωση του εδάφους, ενώ τα βαθύτερα στρώματα είναι ποτάμιας κυρίως προέλευσης. Ο υδάτινος ορίζοντας βρίσκεται σε βάθος 2m από την επιφάνεια του εδάφους, ενώ το μέσο υψόμετρο της περιοχής από τη θάλασσα είναι περίπου 7m.

Περιλαμβάνει τις παρακάτω δημοτικές κοινότητες και οικισμούς (σε αγκύλες ο μόνιμος πληθυσμός σύμφωνα με την απογραφή του 2021).

 Κοινότητα Πλατέος -- το Πλατύ [ 1.658 ]

 Κοινότητα Αράχου -- ο Άραχος [ 301 ]

 Κοινότητα Κλειδίου -- το Κλειδί [ 1.084 ]

 Κοινότητα Κορυφής [ 1.293 ]  
 η Κορυφή [ 956 ]
 η Παλαιόχωρα [ 337 ]
 Κοινότητα Λιανοβεργίου -- το Λιανοβέργι [ 1.345 ]

 Κοινότητα Πλατάνου -- ο Πλάτανος [ 675]

 Κοινότητα Πρασινάδας [ 498 ]  
 η Πρασινάδα [ 241]
 η Κυδωνιά [ 139 ]
 το Νησελλούδι [ 118 ]
 Κοινότητα Τρικάλων -- τα Τρίκαλα [ 1.124 ]

Πρόεδροι Κοινότητας Πλατέος
ΌνομαΘητεία απόΘητεία έωςΣάββας Καραογλανίδης19791982Χρήστος Γεωργιάδης 19831986Πρόδρομος Προδρομιδης 19871990 Σάββας Ανδρονίδης 19911994

Δήμαρχοι Πλατέος
ΌνομαΘητεία απόΘητεία έωςΣτέφανος Δρίστας19952002 Φώτιος Δημητριάδης20032010

 Μελίκης 
Η Δημοτική Ενότητα (πρώην δήμος) Μελίκης καταλαμβάνει έκταση 84,1 τ.χλμ. και, κατά την Απογραφή του 2001, είχε συνολικό πληθυσμό 7.438 κατοίκους. Έδρα του πρώην δήμου ήταν η Μελίκη . 

Περιλαμβάνει τις παρακάτω δημοτικές κοινότητες και οικισμούς (σε αγκύλες ο μόνιμος πληθυσμός σύμφωνα με την απογραφή του 2021).

 Κοινότητα Μελίκης -- η Μελίκη [ 2.838]

 Κοινότητα Αγκαθιάς [ 1.318]  
 η Αγκαθιά [ 1.136]
 η Τριλοφία [ 182 ]
 Κοινότητα Κυψέλης -- η Κυψέλη [ 374 ]

 Κοινότητα Νεοκάστρου -- το Νεόκαστρο [ 744 ]

 Κοινότητα Προδρόμου [ 1.076 ]  
 ο Πρόδρομος [ 721 ]
 η Αγία Τριάδα [ 223 ]
 ο Νέος Πρόδρομος [ 132 ]

Πρόεδροι Κοινότητας Μελίκης
ΌνομαΘητεία απόΘητεία έωςΑθανάσιος Ζάννας19751979 Δημήτριος Μπάμπαλος19791982 Θωμάς Ντόβας19831990 Μιχαήλ Χαλκίδης19911994 

Δήμαρχοι Μελίκης
ΌνομαΘητεία απόΘητεία έωςΜιχαήλ Χαλκίδης19952002 Κωνσταντίνος Καρέλης20032010 

 Αντιγονιδών 
Η Δημοτική Ενότητα (πρώην δήμος) Αντιγονιδών καταλαμβάνει έκταση 57.874 στρέμματα και είχε συνολικό πληθυσμό 4.435 κατοίκους, κατά την απογραφή του 2011. Έδρα του πρώην δήμου ήταν τα Καβάσιλα. 

Κατά την επανάσταση του 1821 οι κάτοικοι της περιοχής αγωνίστηκαν κατά των Οθωμανών. Σπουδαίος αγωνιστής της επανάστασης του 1821 ήταν ο Νικόλαος Κωνσταντίνου από το Παλαιό ΣκυλλίτσιΓενικά Αρχεία του Κράτους, Φάκελοι Αγωνιστών του 1821Γενικά Αρχεία του Κράτους, Αριστεία Αγωνιστών του 1821.

Περιλαμβάνει τις παρακάτω δημοτικές κοινότητες και οικισμούς (σε αγκύλες ο μόνιμος πληθυσμός σύμφωνα με την απογραφή του 2021).

 Κοινότητα Καβασίλων -- τα Καβάσιλα [ 519 ]

 Κοινότητα Επισκοπής [ 584 ]  
 η Επισκοπή [ 387 ]
 το Καλοχώρι [ 197 ]
 Κοινότητα Κεφαλοχωρίου -- το Κεφαλοχώρι [ 563 ]

 Κοινότητα Ξεχασμένης [ 638  ]  
 η Ξεχασμένη [ 472  ]
 το Ραψομανίκι [ 166 ]
 Κοινότητα Παλαιού Σκυλλιτσίου -- το Παλιό Σκυλλίτσι  [ 468 ]

 Κοινότητα Σταυρού -- ο Σταυρός [ 1.064 ]

Δήμαρχοι Αντιγονιδών
ΌνομαΘητεία απόΘητεία έωςΑναστάσιος Τασιόπουλος19992002 Γρηγόριος Στεργιόπουλος 20032010

 Παραπομπές 

Πηγές
 ΕΕΤΑΑ
ΕΕΤΑΑ 
EETAA 
ΕΕΤΑΑ 
ΕΕΤΑΑ 
ΕΕΤΑΑ 


Κατηγορία:Δήμοι της περιφερειακής ενότητας Ημαθίας